দ্য লাস্ট রাজা অব ওয়েস্ট পাকিস্তান
দ্য লাস্ট রাজা অব ওয়েস্ট পাকিস্তান () হলো পূর্ব পাকিস্তানের (বর্তমান বাংলাদেশ) চাকমা রাজা ত্রিদিব রায়ের জীবনীমূলক একটি গ্রন্থ। এই বইয়ের লেখক প্রিয়জিৎ দেবসরকার। তিনি লন্ডনে বসবাসরত একজন ভারতীয় রাজনৈতিক বিশ্লেষক। বইটি প্রধানত রাজা ত্রিদিব রায়ের সরকার ও তাঁর শাসনের দিকে আলোকপাত করে। রাজা ত্রিদিব রায় ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। বইটি ১৯৫৩ সালে ত্রিদিব রায়ের রাজা হিসেবে রাজ্যাভিষেক থেকে ১৯৭১ সালে বাংলাদেশের স্বাধীনতা পর্যন্ত তাঁর সম্পূর্ণ জীবন-ইতিহাসের বিবরণ দেয়।
গোবিন্দমাণিক্য
মহারাজ গোবিন্দমাণিক্য সপ্তদশ শতাব্দীর শেষভাগে ভারতে ত্রিপুরার রাজা ছিলেন। ইনি ছিলেন রাজা কল্যাণমাণিক্যের পুত্র; ভাই নক্ষত্ররায় সিংহাসনলোভী হওয়ায় তাঁকে সিংহাসন ছেড়ে দেন। এই রাজার সময়ে ত্রিপুরা মুঘল সাম্রাজ্যের করদ রাজ্যে পরিণত হয়, কর ছিল বছরে পাঁচটা হাতি। একমাত্র এই কর ছাড়া ত্রিপুরার স্বাধীনতা তখন ক্ষুণ্ণ হয় নি।